היופי שלך 
הוא מכאיב לך כשאת מבכה אותו בטרם עת ; הוא מכאיב לי רוב הזמן ואז מכאיב לי באמת ; הוא מכאיב לכל מי שנגע בו והתחרט ונעלם ; ומכאיב מאד למי שרק קיווה ולא ייגע בו לעולם ; היופי שלך מכאיב לכולם. ; התינוקות עוד מחייכים אליך אבל הם רק תינוקות ; האמהות סולחות לך לכאורה יושבות מולך ומחכות ; לשבר שיופיע ויודיע שאת רק בשר ודם ; הבעלים אומנם בזים לזה, או לא ערים לזה, ; אבל בעצם גם ; היופי שלך מטריד את כולם. ; אני לא בטוח מי בחר במי אבל אתם אולי לא מתאימים ; כשהכרתי את שניכם נראיתם לי אחד נראיתם לי תמימים ; ולא ראיתי איך המעטה הדק הזה לאט-לאט נפרם ; וכשעמדתי מולכם חשבתי שנבחרתי שהכל נחתם ; חשבתי שביחד נוכל להכאיב לכולם. ; אני שומע מכל עבר יללות כמו כל גבר מבוהל ; אני שומע את התן והצבוע והזאב והשועל ; את המרוץ המטורף והשקט הבא אלינו מן הים ; ואת הנשר והפרס והבז והעורב ; ואת היופי שלך ; היופי שלך קורא לכולם. ; אני רואה אותו עכשיו כשהוא מובס לרגע על ידי השיר ; הוא מביט בו כמו מראה ולא רואה דבר הפרא היהיר ; אבל אני מכיר אותו כמו שהוא אף פעם לא יכיר ; וביום שהוא ילך אני אוהב אותך כפליים ; אני אחטוף אותך ממך כמו אביר ; ונרכב ולא נביט אחורה לעולם.; 